В. П. Астафьев исемендәге Красноярск дәүләт педагогия университеты — Красноярск ҡалаһындағы юғары уҡыу йорто, Себерҙең күптәнге эре уҡыу йорттарының береһе. 1932 йылда педагогия институты булараҡ нигеҙ һалынған. Университет статусын 1993 йылда ала. Бөгөнгө көндә Себер федераль университеты һәм М. Ф. Решетнёв исемендәге Себер фән һәм технологиялар дәүләт университеты менән бер рәттән Красноярск ҡалаһының иң ҙур юғары уҡыу йорттарының береһе булып тора.